CELEX: 32010R0692
Language: hr
Date: 2010-07-30 00:00:00
Title: Uredba Komisije (EU) br. 692/2010 od 30. srpnja 2010. o razvrstavanju određene robe u kombiniranu nomenklaturu

01/Sv. 004
            
            
               HR
            
            
               Službeni list Europske unije
            
            
               298
            
         32010R0692
   
               L 201/23
            
            
               SLUŽBENI LIST EUROPSKE UNIJE
            
            
               30.07.2010.
            
         
      UREDBA KOMISIJE (EU) br. 692/2010
   od 30. srpnja 2010.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Zbog osiguranja jedinstvene primjene kombinirane nomenklature koja je priložena Uredbi (EEZ) br. 2658/87, potrebno je usvojiti mjere za razvrstavanje robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su opća pravila za tumačenje kombinirane nomenklature. Ta se pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci, te koja je utvrđena posebnim odredbama Unije, a s ciljem primjene tarifa i drugih mjera u vezi s robnom razmjenom.
            
         
               (3)
            
            
               U skladu s navedenim općim pravilima, robu opisanu u stupcu 1 tablice iz Priloga trebalo bi razvrstati pod odgovarajuće oznake KN iz stupca 2, a na temelju razloga iz stupca 3 navedene tablice.
            
         
               (4)
            
            
               Primjereno je osigurati da se, podložno mjerama koje su na snazi u Europskoj Uniji u vezi sa sustavima dvostruke provjere te prethodnim i naknadnim nadzorom nad tekstilnim proizvodima prilikom uvoza u Europsku Uniju, obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu, a koje nisu u skladu s ovom Uredbom, mogu nastaviti navoditi tijekom razdoblja od 60 dana od strane korisnika, na temelju članka 12. stavka 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (2).
            
         
               (5)
            
            
               Mjere predviđene ovom Uredbom u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba iz stupca 1 tablice u Prilogu razvrstava se u kombiniranu nomenklaturu sukladno odgovarajućoj oznaci KN iz stupca 2 te tablice.
   Članak 2.
   Podložno mjerama koje su na snazi u Europskoj uniji u vezi sa sustavima dvostruke provjere te prethodnim i naknadnim nadzorom nad tekstilnim proizvodima prilikom uvoza u Europsku uniju, obvezujuće tarifne informacije koje izdaju carinska tijela država članica, a koje nisu u skladu s ovom Uredbom mogu se nastaviti navoditi tijekom razdoblja od 60 dana od strane korisnika, u skladu s člankom 12. stavkom 6. Uredbe Komisije (EEZ) br. 2913/92.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 30. srpnja 2010.
      
         
            Za Komisiju
         
         Neelie KROES
         
         
            Potpredsjednica
         
      
   
   
      (1)  SL L 256, 7.9.1987., str. 1.
   
      (2)  SL L 302, 19.10.1992., str. 1.
   PRILOG
   
               Naziv robe
            
            
               Razvrstavanje
               (oznaka KN)
            
            
               Razlozi
            
         
               (1)
            
            
               (2)
            
            
               (3)
            
         
               
                           1.
                        
                        
                           Deblji polukružni proizvod, ukupnih dimenzija od oko 75 cm duljine i 45 cm širine, izrađen od tekstilnog materijala od kokosove pređe, koja čini veći dio površine, s gumenom podlogom. Proizvod je obložen rubom od ukrasne gume (otirač za cipele).
                           Vidjeti fotografiju 652 (1).
                        
                     
            
               5702 20 00
            
            
               Razvrstavanje se utvrđuje odredbama Općih pravila 1., 3 (b) i 6. za tumačenje kombinirane nomenklature, napomenom 2(a) uz poglavlje 40., napomenom 1. uz poglavlje 57. i tekstom oznaka KN 5702 i 5702 20 00.
               Kokosova vlakna su biljna tekstilna vlakna čija se pređa razvrstava u tarifni broj 5308 i stoga pripadaju odsjeku XI. (tekstil i tekstilni proizvodi) kombinirane nomenklature.
               Površina proizvoda izrađena je od tkanine od kokosove pređe i gume, a kokosova vlakna daju površini njezino osnovno obilježje u smislu Općih pravila 3.(b), budući da omogućavaju trljanje i brisanje potplata cipela i štoviše, kokosova vlakna čine veći dio površine.
               Budući da tekstilni materijal (tkanina od kokosove pređe) čini izloženu površinu, ovaj je proizvod „tekstilni podni pokrivač” u smislu napomene 1. poglavlja 57.
               Zbog svoje veličine, debljine, krutosti i čvrstoće ovaj proizvod ima objektivne karakteristike tekstilnog podnog pokrivača (otirača za cipele).
               Nadalje, tekst uz tarifni broj 5702 uključuje „ostale tekstilne podne pokrivače, tkane”, bez naznačene razlike u odnosu na unutarnju ili vanjsku uporabu otirača i bez navedene veličine.
               Stoga, u skladu s napomenom 2.(a) uz poglavlje 40., razvrstavanje ovog proizvoda u poglavlje 40. nije moguće budući da to poglavlje ne obuhvaća proizvode iz odsjeka XI. (tekstil i tekstilni proizvodi).
               Razvrstavanje ovog proizvoda u poglavlje 46. također nije moguće zato što, u skladu s napomenom 1. navedenog poglavlja, ono ne obuhvaća predena tekstilna prirodna vlakna.
               Proizvod se stoga razvrstava kao tekstilni podni pokrivač u poglavlje 57.
            
         
               
                           2.
                        
                        
                           Deblji pravokutni proizvod, od oko 60 cm duljine i 40 cm širine, izrađen od kokosovih vlakana, koja čine površinski sloj. Kokosova vlakna su povezana supstratom od polivinil klorida, koji sačinjava podlogu. Otirač je obrubljen ukrasnim rubom od polivinil klorida (otirač za cipele).
                           Vidjeti fotografiju 653 (1).
                        
                     
            
               5705 00 90
            
            
               Razvrstavanje se utvrđuje odredbama Općih pravila 1. 3.(b) i 6. za tumačenje kombinirane nomenklature, napomenom 2.(p) uz poglavlje 39., napomenom 1. uz poglavlje 57. kao i tekstom oznaka KN 5705 i 5705 00 90.
               Kokosova vlakna su biljna tekstilna vlakna u smislu tarifnog broja 5305 i stoga pripadaju u odsjek XI. (tekstil i tekstilni proizvodi) kombinirane nomenklature.
               Površina ovog proizvoda izrađena je od kokosovih vlakana i polivinil klorida a kokosova vlakna daju površini njezin osnovno obilježju u smislu Općih pravila 3(b), budući da omogućavaju trljanje i brisanje potplata cipela.
               Budući da tekstilni materijal (kokosova vlakna) čini izloženu površinu, ovaj je proizvod „tekstilni podni pokrivač” u smislu napomene 1. uz poglavlja 57.
               Zbog svoje veličine, debljine, krutosti i čvrstoće ovaj proizvod ima objektivne karakteristike tekstilnog podnog pokrivača (otirača za cipele).
               Nadalje, tarifni broj 5705 obuhvaća sagove i tekstilne podne pokrivače, bez naznačene razlike u odnosu na unutarnju ili vanjsku uporabu pokrivača i bez navedene veličine (vidi također Napomene za pojašnjenje Harmoniziranog sustava, tarifni broj 5705, stavak 1.). Ovaj tarifni broj uključuje sagove na kojima je sloj prepletenih vlakna koja čine izloženu površinu zalijepljena na podlogu ili izravno na sredstvo za lijepljenje od kojeg se podloga sastoji (također vidi Napomene za pojašnjenje Harmoniziranog sustava, tarifni broj 5705, stavak 1.).
               Stoga, u skladu s napomenom 2. (p) uz poglavlje 39., razvrstavanje ovog proizvoda u poglavlje 39. nije moguće budući da to poglavlje ne obuhvaća proizvode iz odsjeka XI. (tekstil i tekstilni proizvodi).
               Proizvod se stoga razvrstava u poglavlje 57. (tekstilni podni pokrivač).
            
         
      
   
      
   
      (1)  Fotografija je isključivo ilustrativne prirode.